บาทเปิด32.80/82คาดแกว่งแคบ
เงินบาทเปิด 32.80/82 คาดแกว่งแคบ รอดูปัจจัยจาก Flow ช่วงสิ้นเดือน
28 พ.ย. 2557

เงินบาทเปิด 32.80/82 คาดแกว่งแคบ รอดูปัจจัยจาก Flow ช่วงสิ้นเดือน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.80/82 บาท/ดอลลาร์ อ่อนค่าเล็กน้อยจากช่วงเย็นวานนี้ที่ปิดตลาดที่ระดับ 32.77/78 บาท/ดอลลาร์
เงินบาทวันนี้คาดว่าจะเคลื่อนไหวไม่มากนัก แม้สกุลเงินอื่นจะขยับไปค่อนข้างมากเมื่อเทียบกับดอลลาร์ที่ปรับตัวแข็งค่าขึ้น วันนี้คงต้องติดตาม flow ในช่วงสิ้นเดือน ซึ่งจะมีผลต่อทิศทางเงินบาท ขณะที่ปัจจัยอื่นๆ วันนี้ไม่ค่อยโดดเด่นนัก 
"วันนี้บาทน่าจะยังนิ่งๆ แม้สกุลเงินอื่นจะขยับไปเยอะเมื่อเทียบกับดอลลาร์ที่แข็งค่าขึ้น แต่บ้านเราขยับไม่มาก ขึ้นไปก็ไปติดที่ 32.82 บาท คงต้องรอดู flow สิ้นเดือน เพราะน่าจะมีผลขยับบาทได้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.75-32.85 บาท/ดอลลาร์